**
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**Δ/ΝΣΗ ΠΕΡΙΒΑΛΛΟΝΤΟΣ & ΚΑΘΑΡΙΟΤΗΤΑΣ**

**ΤΜΗΜΑ ΚΑΘΑΡΙΟΤΗΤΑΣ & ΑΝΑΚΥΚΛΩΣΗΣ**

**Ταχ. Δ/νση :** Εθν. Αντίστασης 51

**Ταχ. Κώδικας :** 85300 - Κως

**Τηλ. :** 22420-20340, 24515

**Ηλ. Δ/νση :** **dimosko\_perivallon@kos.gr**

  **Κως, 18/07/2025**

**ΔΕΛΤΙΟ ΤΥΠΟΥ**

Κλειστές στην κυκλοφορία, διαδοχικά, θα παραμείνουν : η παραλιακή οδός **Βασ. Γεωργίου μέχρι την Καμάρα** και ηΑκτή Κουντουριώτου **– από την πλατεία στα δελφίνια έως της ΔΕΗ,** η συνέχεια αυτής **οδός Αβέρωφ** & η παρακείμενη **οδός Θεμιστοκλέους,** τη **Δευτέρα 21 Ιουλίου**, για την εκτέλεση εργασιών εκτεταμένου καθαρισμού και πλύσης οδοστρώματος.

Οι οδοί θα παραμείνουν κλειστές περίπου για δυόμισι ώρες, **από τις 05:00 έως τις 07:30 το πρωί,** προκειμένου να διενεργηθεί με ασφάλεια ο καθαρισμός, από την Υπηρεσία Καθαριότητας του Δήμου Κω.

Οι επαγγελματίες των περιοχών αυτών καλούνται να μην αφήσουν εκτεθειμένο εξοπλισμό στα καταστήματά τους, προκειμένου να μην προκληθούν ζημιές και να διευκολύνουν το έργο της Υπηρεσίας.

Οι οδηγοί καλούνται να επιλέξουν εναλλακτικές διαδρομές για τη μετακίνησή τους σε αυτό το διάστημα, ενώ οι πεζοί να είναι ιδιαιτέρως προσεκτικοί κατά την κίνησή τους στην περιοχή καθαρισμού, προς αποφυγή ατυχημάτων, λόγω πιθανής ολισθηρότητας των πεζοδρομίων και του οδοστρώματος.

Η Διεύθυνση Περιβάλλοντος & Καθαριότητας του Δήμου Κω ευχαριστεί τους πολίτες για την κατανόησή τους και τονίζει ότι η καθαριότητα χρειάζεται τη συμβολή όλων μας!